Jeffrey Jacob Abrams

Džefris Džeikobas Abramsas (; g. 1966 m. birželio 27 d. Niujorke) – amerikiečių kino ir televizijos prodiuseris, scenaristas, aktorius, kompozitorius ir režisierius. Kino ir televizijos gamybinės kompanijos „Bad Robot Productions“ įkūrėjas ir valdytojas. Televizijoje labiausiai žinomas iš kultiniais pripažintų serialų „Dingę“ ir „Ties riba“.

 Biografija 
Gimė televizijos prodiuserių žydo Gerald W. Abrams ir amerikietės Carol šeimoje, užaugo Los Andžele. Filmų pramone susidomėjo anksti, būdamas penkiolikos sukūrė muziką Don Dohler juostai „Nakties siaubūnas“. J. J. Abrams įstojo į Saros Lorens kolegiją, paskutiniame kurse kartu su draugu parašė scenarijų, pagal kurį „Touchstone Pictures“ sukūrė filmą „Kaip tvarkyti reikalus“, jame vaidino Čarlzas Grodinas ir Džeimsas Belušis. Tai buvo pirmas Abramso prodiusuotas darbas, po jo sekė „Kitoks Henris“ su Harisonu Fordu ir „Amžinai jaunas“ su Melu Gibsonu. J. J. Abrams yra vienas iš televizijos serialo „Dingę“ kūrėjų.

1996 m. susituokė su Katie McGrath. Turi tris vaikus: Henrį (g. 1998 m.), Greisę (g. 1999 m.) ir Augustę (g. 2006 m. sausio 11 d.).

 Karjera 

Kartu su prodiuseriu Jerry Bruckheimer ir režisieriu Michael Bay, 1998 m. sukūrė „Armagedoną“. 2001-aisiais kūrė ir prodiusavo filmą „Smagus pasivažinėjimas“. Pirmą kartą atsidūrė televizijoje 1998 m. su keturis sezonus trukusiu serialu „Felisitė“. J. J. Abrams įkūrė prodiuserinę Bad Robot kompaniją, vėliau sukūrė ir prodiusavo ABC televizijos serialą „Slaptoji agentė“, su Deimonu Lindelofu parašė scenarijų mistinei dramai „Dingę“. Jis taip pat prodiusavo kitus ABC serialus – „What About Brian“ ir „Six Degrees“.

Abramsas prisidėjo prie „Supermeno“ scenarijaus kūrimo. 2006 m. įvyko jo režisūrinis debiutas, kai pasirodė „Neįmanoma misija 3“ su Tomu Kruzu. Taip pat prodiusavo 2008 m. filmą „Projektas: Monstras“, kartu su Deimonu Lindelofu 2009 m. baigė režisuoti vienuoliktą „Žvaigždžių kelio“ dalį. Kurį laiką svarstė ekranizuoti Stiveno Kingo „Tamsųjį bokštą“, 2009 m. lapkritį pranešė, jog šio kūrinio kino adaptacijos nekurs.

Dž. Dž. Abramsas sukūrė muziką „Slaptajai agentei“ ir teminę dainą „Felisitei“.

Su „Warner Brothers“ ir „Paramount Pictures“ pasirašė apie 50 mln. JAV dol. vertės sutartis dėl naujų televizijos serialų ir filmų kūrimo.

 Filmografija 

 Kinas 

 Metai  Lietuviškas pavadinimas  Originalus pavadinimas  Padėtis 1990  „Kaip tvarkyti reikalus“  „Taking Care of Business“  Scenaristas 1991  „Kitoks Henris“  „Regarding Henry“  Scenaristas 1992  „Amžinai jaunas“  „Forever Young“  Scenaristas 1997  „Į žvejybą“  „Gone Fishin‘“  Scenaristas 1998  „Armagedonas“  „Armageddon“  Scenaristas 1999 „Priemiesčio vaikinai“  „The Suburbans“  Prodiuseris 2001  „Smagus pasivažinėjimas“  „Joy Ride“  Scenaristas, prodiuseris 2006  „Neįmanoma misija 3“  „Mission: Impossible III“  Režisierius, scenaristas 2008  „Projektas: Monstras“  „Cloverfield“  Prodiuseris 2009  „Žvaigždžių kelias“  „Star Trek“  Režisierius, prodiuseris 2010  „Labas rytas“  „Morning Glory“  Prodiuseris2011 „Super 8“  „Super 8“  Režisierius, prodiuseris, scenaristas „Neįmanoma misija. Šmėklos protokolas“  „Mission: Impossible – Ghost Protocol“  Prodiuseris 2013  „Žvaigždžių kelias. Tolyn į tamsą“  „Star Trek Into Darkness“  Režisierius, prodiuseris 2014   „Infinitely Polar Bear“  Prodiuseris2015 „Neįmanoma misija: slaptoji tauta“  „Mission: Impossible – Rogue Nation“  Prodiuseris „Žvaigždžių karai: epizodas VII – galia nubunda“  „Star Wars: Episode VII – The Force Awakens“  Režisierius, prodiuseris, scenaristas

 Televizija 

 Metai  Lietuviškas pavadinimas  Originalus pavadinimas  Padėtis 1998–2002  „Felisitė“  „Felicity“  Kūrėjas, scenaristas, vykdantysis prodiuseris, režisierius 2001–2006  „Slaptoji agentė“  „Alias“  Kūrėjas, scenaristas, vykdantysis prodiuseris, režisierius 2004  „Dingę“  „Lost“  Kūrėjas, scenaristas, vykdantysis prodiuseris, režisierius 2006–2007   „What About Brian“  Vykdantysis prodiuseris 2006–2007  „Šeši laipsniai“  „Six Degrees“  Vykdantysis prodiuseris 2007  „Biuras“ (JAV versija)  „The Office“ (USA version)  Kviestinis režisierius 2008  „Ties riba“  „Fringe“  Kūrėjas, scenaristas, vykdantysis prodiuseris 2009  „Vilties anatomija“  „Anatomy of Hope“  Režisierius, vykdantysis prodiuseris 2016 „11.22.63“  „11.22.63“  Vykdantysis prodiuseris

 Apdovanojimai ir nominacijos 

 „Emmy“ nominantas už geriausią dramos scenarijų („Slaptoji agentė“, 2002 m.)
 „Emmy“ laureatas už geriausią draminį serialą („Dingę“, 2005 m.)
 „Emmy“ laureatas už geriausią režisūrą („Dingę“, 2005 m.)
 „Emmy“ laureatas už geriausią dramos scenarijų („Dingę“, 2005 m.)
 „Auksinio Gaublio“ laureatas už geriausią draminį televizijos serialą („Dingę“, 2006 m.)
 „Auksinio Gaublio“ nominantas už geriausią draminį televizijos serialą („Dingę“, 2007 m.)

 Nuorodos 

 J. J. Abrams svetainėje Internet Movie Database

Kategorija:JAV kino režisieriai
Kategorija:JAV kino prodiuseriai
Kategorija:Televizijos prodiuseriai
Kategorija:JAV scenaristai